থল মরুভূমি
থল মরুভূমি (উর্দু, পাঞ্জাবী: صحراےَ تھل) হলো পাকিস্তানের পাঞ্জাবে অবস্থিত একটি মরুভূমি। মরুভূমিটির বৃহত্তর বিস্তৃত অঞ্চলটি পোঠোহার মালভূমির নিকটে ঝিলাম ও সিন্ধু নদীর মাঝখানে অবস্থিত। এর উত্তর থেকে দক্ষিণে মোট দৈর্ঘ্য ১৯০ মাইল (৩০৫ কিলোমিটার) এবং সর্বাধিক প্রস্থ ৭০ মাইল (১১০ কিলোমিটার) এবং সর্বনিম্ন প্রস্থ ২০ মাইল। মরুভূমিটি ঝিলাম নদীর বাম তীর থেকে ভাক্কার, খুশব, মিয়ানওয়ালী, লেয়াহ, মুজাফফারগড় এবং ঝং জেলা জুড়ে বিস্তৃত। ভৌগোলিকভাবে এটি চোলিস্তান এবং থর মরুভূমির অনুরূপ।